VfW on lyhenne sanoista Video for Windows ja se on Windowsissa käytettävissä oleva rajapinta, jonka avulla videoita käsittelevät ohjelmat voivat etsiä järjestelmään asennetut sopivat koodekit (codec), joilla videota sekä audiota voi toistaa tai pakata.
Tämä helpottaa käyttäjien ja ohjelmoijien elämää, koska asennettua koodekkia voi täten käyttää useassa ohjelmassa ilman muutosta ohjelmaan tai sen asetuksiin. Teoriassa tämä tarkoittaa sitä, että kaikki VfW:n päälle rakennetut ohjelmat pystyvät toistamaan samoja mediatiedostoja.
VfW:n on käytännössä korvannut DirectShow, mutta monet ohjelmat tukevat vielä VfW:ta. Kuten Virtualdub ja AVIsynth.